Paterna continuarà amb la gratuïtat del servei de transport públic municipal per a totes les edats durant tot el 2024
15/11/2023

# Paterna continuarà amb la gratuïtat del servei de transport públic municipal per a totes les edats durant tot el 2024

[![Paterna continuará con la gratuidad del servicio de transporte público municipal para todas las edades durante todo el 2024](/images/noticias/2023/11/9161/9161_lg.jpg)](/images/noticias/2023/11/9161/9161_lg.jpg)

15.11.2023

L'Alcalde de Paterna, Juan Antonio Sagredo ha destacat que “amb l'ampliació d'aquesta mesura per a l'any vinent continuem fomentant i apostant per una mobilitat sostenible a la ciutat al mateix temps que contribuïm a alleujar les butxaques dels veïns i les veïnes”

Els autobusos municipals de Paterna continuaran sent gratuïts per a tots els paterners i paterneres durant tot l'any 2024.

Així ho ha anunciat l'Alcalde de Paterna, Juan Antonio Sagredo qui ha destacat que “amb l'ampliació d'aquesta mesura per a l'any vinent continuem fomentant i apostant per una mobilitat sostenible a la ciutat al mateix temps que contribuïm a alleujar les butxaques dels veïns i les veïnes”.

En aquest sentit, el primer edil ha assegurat que “aquesta mesura ja l'hem contemplada en els pressupostos municipals de l'any que ve i que esperem aprovar-los en les pròximes setmanes”.

D'aquesta manera, mitjançant l'adquisició de la targeta de Transport Municipal de Paterna (TMP), les persones empadronades en el municipi podran gaudir de viatges il·limitats durant els 365 dies del pròxim any.

Els títols per al servei gratuït del transport públic municipal podran adquirir-se en els establiments on habitualment s'adquireixen i es recarreguen la resta de bons TMP. El preu de la targeta serà de 4,60 euros i permetrà viatjar gratis en línies de Transport Urbà de Paterna, que connecta els diferents nuclis urbans del municipi, Paterna-Hospital La Fe i centre d'especialitats de Burjassot, així com Lloma Llarga-València, incloent a l'estiu el servei de transport públic de la línia a Port Saplaya.

Cada usuari o usuària haurà de mostrar el seu DNI per a obtindre el seu títol corresponent. Hi haurà tres tipus: jove fins a 30 anys, major a partir de 65 anys i la resta de les edats.